Procurorul-șef DIICOT, Felix Bănilă, a anunțat, miercuri, că Direcția nu are în acest moment nici măcar rezultate preliminare referitoare la fragmentele osoase ridicate din casa lui Gheorghe Dincă, astfel că informațiile apărute în spațiul public nu sunt confirmate oficial. El a spus că nu este neglijată niciuna dintre ipoteze, fiind luată în calcul inclusiv varianta ca tinerele să fie în viață. Referindu-se la butoiul în care au fost găsite resturi umane arse și unde se presupune că ar fi fost arsă una dintre fete, Bănilă a spus că este vorba despre un arzător metalic improvizat.













Procurorul-şef al DIICOT a spus că, până când nu au elemente clare că cele două fete ar fi decedate, anchetatorii nu pot neglija varianta că ele ar fi în viaţă. El a precizat că "până la acest moment nu există concluzii clare cu privire la faptul că una sau alta dintre cele două victime ar fi fost într-adevăr ucise", existând, doar nişte indicii.





Bănilă a mai spus că Dincă a fost "cooperant" până la momentul la care a fost întrebat unde a aruncat trupurile fetelor, atunci devenind confuz. Inițial, el a spus că a aruncat trupul primei victime în Olt, apoi a afirmat că în Dunăre și a motivat că a făcut acel traseu pe timpul nopții.





Potrivit procurorului-șef al DIICOT, cercetarea la fața locului nu este încheiată și trebuie continuată, de asemenea, reconstituirea în teren, dar acestea pot fi făcute numai în prezența inculpatului, care la acest moment a fost adus la București pentru expretiză psihiatrică la Spitalul Penitenciar Jilava.



Legat de informațiile privind o posibilă interdicție pe care Gheorghe Dincă ar avea-o în Italia după ce ar fi încercat să agreseze o minoră, șeful DIICOT a afirmat că au fost făcute verificări și că din datale primite până acum de la autoritățile italiene reiese că Dincă nu avea o astfel de interdicție și nici nu a fost vizat pentru vreo infracțiune pe teritoriul acelui stat.









Principalele declarații ale șefului DIICOT:

Ne exprimăm regretul față de situația în care sunt puse familiile victimelor

Astăzi dimineață inculpatul a fost dus la Spitalul Penitenciar Jilava pentru expertiza psihiatrică

Până acum nu avem nici măcar concluziile preliminare ale testelor genetice şi antropologice cu privire la fragmentele osoase ridicate de la faţa locului şi, de aceea, tot ce a apărut în spaţiul public sunt doar ştiri pe surse neconfirmate oficial. Vă asigur că imediat ce vom primi măcar concluzii preliminare cu privire la aceste rezultate vă vom comunica



Vă asigur că imediat ce vom primi măcar concluzii preliminare cu privire la aceste rezultate vă vom comunica Prioritatea este stabilirea adevărului pe probe temeinice

Afirm cu certitudine că DIICOT are competențe pentru ancheta în astfel de cauze

La acest moment nu putem neglija nicio versiune din anchetă

Ne-am dori din tot sufletul să găsim victimele în viață

Încă din 15 aprilie (în cazul primei victimei) și apoi în 25 iulie, cele două fete au fost introduse în aplicația de dispăruți a Poliției Române și în sistemul Schengen și sunt date în urmărire și la nivel național, și internațional



Nu avem nicio concluzie clară că una sau alta dintre victime ar fi fost ucisă. Sunt doar indicii, cum le spunem noi rezonabile. Până nu avem stabilit cert, nu putem neglija nicio variantă de anchetă. Până nu avem elemente clare că ar fi decedate, nu putem neglija nici varianta că acele fete ar fi în viață

Dosarul a fost înregistrat la DIICOT în 5 iunie, când procuroriii au fost sesizați pentru prima dată în acest caz (cu privire la dispariția Luizei, fata de 18 ani). De la acel moment, au desfășurat mai multe activități

Întrebat dacă există vreo probă, vreun indiciu, în afară de declarația inculpatului, că fetele nu ar mai fi în viață: Avem acele fragmente osoase ridicate de la fața locului, probe pentru care, așa cum am spus, nu am primit încă rezultatele. Am văzut în spațiul public afirmațiile unor specialiști, dar ceea ce nu am văzut și poate ar fi timpul să analizeze: victima este minor de 15 ani. Admiţând că ar fi fost arsă în acel butoi metalic, am fost la Craiova şi am constatat că practic nu este un butoi în adevăratul sens al cuvântului. Este vorba despre o sobă sau un arzător improvizat. Un suport metalic confecţionat artizanal, cel mai probabil de inculpat, pentru a arde diverse obiecte sau resturi în acel butoi. Butoiul metalic nu are capace la ambele capete ale cilindrului. El este aşezat pe acel, să-i spunem, pirostriu metalic, în partea inferioară nu are fund şi focul se pune dedesubt. Acţionează ca o sobă, ca un arzător improvizat. Ar trebui totuşi să avem în vedere şi factorul timp



Nu putem să ne axăm în exclusivitate nici pe declaraţia inculpatului, indiferent cât de sincer ne-ar părea dumnealui

Gheorghe Dincă urmează să fie testat cu aparatul poligraf, avem și consimțământul dat de inculpat în acest sens



În urma cercetărilor la fața locului , s-au desfășurat toate actele necesare pentru a ne asigura că victimele nu se află în acel imobil. Căutările trebuie să vizeze alte locuri din proximitatea acelei adrese. Cercetările s-au desfășurat din 26 și continuate de noi din 27 iulie

s-au desfășurat toate actele necesare pentru a ne asigura că victimele nu se află în acel imobil. Căutările trebuie să vizeze alte locuri din proximitatea acelei adrese. Cercetările s-au desfășurat din 26 și continuate de noi din 27 iulie Astăzi nu am desfășurat nicio percheziție imobiliară nicăieri

Cercetarea la fața locului va fi reluată cu siguranță, pentru că nu este finalizată. Trebuie reluată în prezența dumnealui și a avocatului acestuia

De asemenea, este necesară conducerea în teren a inculpatului

S-a ridicat de la fața locului tot ce e necesar, toate probele de natură biologică. Se cunoaște prezența cel puțin a victimei de 15 ani atât în mașină, cât și în casa inculpatului

Despre gropile cimentate din curtea lui Dincă: Nu ar fi vorba despre gropi săpate cu puțin timp înainte. Sunt tuburi săpate cu mult înainte și există un canal pentru a avea acces la anumite autovehicule

Întrebat dacă inculpatul a fost cooperant: Aşa se pare, că a fost cooperant. Însă la momentul în care s-a încercat conducerea în teren a inculpatului pentru a indica locul în care ar fi ascuns sau în care ar fi aruncat presupusele cadavre, inculpatul a devenit confuz. În declaraţiile pe care le-a dat, a indicat că activitatea pe care a desfăşurat-o, cel puţin cu privire la prima victimă (Luiza), pentru că la ea ne raportăm - ştiţi povestea că în ceea ce priveşte victima de 15 ani a furnizat o altă versiune în declaraţiile pe care le-a dat. La prima victimă, inculpatul a declarat iniţial că ar fi aruncat-o în Olt, ulterior a declarat că a aruncat-o în Dunăre. I s-a cerut să ne conducă pe traseul parcurs. Când s-a încercat conducerea în teren, inculpatul a devenit confuz, a invocat faptul că deplasarea a făcut-o pe timp de noapte, pe drumuri lăturalnice şi că nu îşi mai aminteşte cu exactitate traseul parcurs

Întrebat dacă s-a găsit sânge la fața locului: Sunt detalii care pot afecta mersul anchetei.



Nu putem neglija niciuna dintre versiuni

Cercetările nu se axează exclusiv pe trafic de minori în acestă speță



Î ntrebat în ce condiții a mărturisit Dincă comiterea crimelor: În prima fază nu a recunoscut. Ulterior, în prezența avocatului, a recunoscut. Ne punem și noi întrebarea firească ce l-a determinat pe inculpat să recunoască

Până nu avem concluzia specialiștilor în teste genetice și antropologice e prematur să ne pronunțăm. Eu sper că le vom primi curând.

Cercetarea la fața locului va fi reluată

Indiferent de infracțiunile comise, inculpatul drepturi care trebuie respectate

Legat de posibilitatea ca Dincă să fi avut complici: Nu excludem, cum am spus, nicio variantă. Am verificat și am stabilit cert că între 2002-2008 inculpatul a avut reședința în Italia, dar nu am primit răspunsuri de la toate instituțiile. Din ce avem, se pare că nu are interdicție în Italia, nu a fost suspect sau inclpat în vreun dosar pe teritoriul acelui stat



Întrebat despre un dosar de trafic de persoane din 2012. Nu există nicio legătură între inculpat și acea rețea. Dar nu putem neglija nicio variantă legată de complici, deci nici varianta că nu ar fi acționat singur

Se pare că inculpatul nu a mai părăsit domiciliu din jurul orelor 12-13.00 (joi)

Inculpatul nu a mai dat alte declarații în afara declarației date în 27 iulie

S-a găsit ADN la locuința inculpatului, dar nu pe probe osoase găsite acolo. De aceea spuneam că este cert că Alexandra s-a aflat atât în mașina, cât și la locuința inculpatului











Aceasta este prima ieșire publică a șefului Direcției de Investigare a Infracțiunilor de Criminalitate Organizată și Terorism după apariția informațiilor privind crimele din Caracal.

Gheorge Dincă le-a declarat anchetatorilor că a ucis-o pe fata de 15 ani joi, în jurul orei 12.00, imediat ce a surprins-o cu telefonul în mână și a precizat că i-a incinerat corpul, a declarat, duminică seară, procurorul Georgiana Hosu, adjunctul șefului DIICOT. Ea a spus că bărbatul a răpit-o pe fată în scopul exploatării sexuale, a sechestrat-o și a violat-o, iar Alexandra "nu a avut practic nici o șansă de a se apăra". Referitor la cealaltă fată ucisă, Luiza, în vârstă de 18 ani, procurorul a spus că sunt indicii că Dincă a procedat în același mod.